section_heading: Proces nastajanja kiselih kiša
paragraph_text: Pod pojmom dušikovi oksidi (NO<sub>X</sub>) se objedinjuju dva spoja: dušikov monoksid (NO) i dušikov dioksid (NO<sub>2</sub>). Ovi plinovi nastaju prije svega pri sagorijevanju fosilnih goriva. Pri svakom sagorijevanju nastaju dušikovi oksidi kao spoj dušika iz zraka i kisika. Što je veća temperatura sagorijevanja to je brže nastajanje dušikova oksida. Kod svakog procesa sagorijevanja se prije svega oslobađa dušikov monoksid koji kasnije u zraku oksidira u štetni dušikov dioksid. Iz dušikova dioksida se u reakciji s vlagom stvara dušična kiselina koja je odgovorna za trećinu nastanka kisele kiše.